**תמונת עמיר פרץ צופה דרך משקפת סגורה** היא צילום עיתונות שצילם אפי שריר, צלם "ידיעות אחרונות", בפברואר 2007. התצלום תיעד את שר הביטחון, עמיר פרץ, מנסה לצפות בתרגיל צבאי ברמת הגולן, מבעד למשקפת שעדשותיה מכוסות, כשלצידו הרמטכ"ל גבי אשכנזי. התצלום פורסם בכלי תקשורת בישראל ובעולם וגרם לסיקור לועג כלפי פרץ.

התייחסות לתצלום
---------------

התצלום פורסם בכלי תקשורת רבים בישראל. רבים השתמשו בתמונה כדי ללגלג על פרץ.
גם פרץ עצמו התייחס לתמונה בהזדמנויות רבות.

מנהיג חזבאללה חסן נסראללה לעג לעמיר פרץ על רקע התמונה בנאום פומבי.

בימים שלאחר מכן התמונה זכתה לסיקור באמצעי תקשורת בעולם: ה"גארדיאן" הבריטי, אתר האינטרנט של ה-BBC, החינמון הלונדוני "מטרו", אתר האינטרנט של רשת הטלוויזיה האמריקאית CBS, אתר פוקס, העיתון "סידני מורנינג הראלד" האוסטרלי והעיתון "אוסטרליאן". התמונה כיכבה בערוץ הטלוויזיה של חזבאללה "אל-מנאר", וגם העיתון הלבנוני "אל-אח'באר" הציג את התמונה בכותרת הראשית. שופטת בית משפט השלום בבית שאן תיארה את הפרסום ב"אל-אח'באר": "הכתבה הלבנונית שמה לה למטרה ללעוג למי שעמדו בראש ההנהגה הישראלית בתקופת מלחמת לבנון השנייה, ובחירת תמונתו של שר הביטחון בזמן שהוא מביט במשקפת סגורה נועדה לשרת מטרה זו בבחינת 'תמונה אחת שווה אלף מילים'".

בראיון שנתן ביולי 2014 התייחס פרץ לתמונה: "אני מתפלא על כך שעדיין יש אנשים שמעזים לדבר על זה".

במתחם סינמה סיטי ירושלים הוצג פסל אדם קדמון משופם, הצופה מבעד למשקפת. בינואר 2015 הודיעה הנהלת סינמה סיטי על הסרת הפסל, בשל דמיונו, לדעת המבקרים, לתמונתו הידועה של פרץ צופה מבעד למשקפת שעדשותיה מכוסות. יצחק הרצוג וציפי לבני גינו את הצגת הפסל.

תביעות עקב הפרת זכויות יוצרים
-----------------------------

בפברואר 2014 פסק בית משפט השלום בבית שאן כי הפרסום באתר האינטרנט "וואלה!" של קטע מהעיתון הלבנוני "אל-אח'באר" שבו מופיעה התמונה, ללא מתן קרדיט לצלם, מהווה הפרת של זכויות יוצרים וזכות מוסרית של הצלם. בית המשפט חייב את "וואלה!" בתשלום פיצוי בסך 6,000 ש"ח, "בשים לב להיקף ואופי ההפרה, משכה, חומרתה, התנהגותה של וואלה שפעלה מיידית להסרת הצילום עם פניית התובע, הרווח שהפיקה מהפרסום והעובדה שלא נגרם לתובע נזק ממשי עקב ההפרה".

בבחירות לכנסת ה-19 השתמשה מפלגת מרצ בתצלום בכרזה שבה הופיע חלק מהתצלום המקורי שצילם שריר מוטבע לצד דמויות פוליטיקאים אחרים שהיו מועמדים מטעם מפלגת "התנועה", כשכולם מביטים מבעד למשקפת סגורה. הכרזה פורסמה, בין היתר, בדף הפייסבוק של מרצ. הצלם תבע את מרצ בגין הפרת זכות יוצרים ובנוסף גרימת נזק לשמו ולכבודו המקצועי בגלל השימוש הפוליטי שנעשה בתצלום. ב-5 בינואר 2014 פסק בית משפט השלום בעפולה שזכות היוצרים אינה של הצלם אלא של מעבידו, העיתון "ידיעות אחרונות", אך קיבל את הטענה שנפגעה זכותו המוסרית של הצלם וגזר על מרצ לשלם פיצויים בסך 14 אלף ש"ח. השופטת ציינה כי השימוש בתמונתו של שריר, עלול להוביל את הצופה למסקנה שהוא אישר את השימוש בתצלומו "מתוך הזדהות עם עמדותיה הפוליטיות" של מרצ.

ב-12 בנובמבר 2014 הגיש שריר תביעה לתשלום סך של 50,000 ש"ח בגין נזקים, לכאורה, שנגרמו לו בעילה של הפרת זכות יוצרים וזכות מוסרית על ידי חברת נירית זרעים בע"מ, שהשתמשה בתצלום במודעה שפרסמה. תביעתו נדחתה בבית המשפט השלום ובערעור שהגיש לבית המשפט המחוזי. בבקשת רשות ערעור לבית המשפט העליון נפסק שהנתבעים ישלמו לצלם 1,800 ש"ח עקב פגיעה בזכותו המוסרית.

מנהיגים נוספים שצולמו עם משקפת סגורה
------------------------------------

ידועים מנהיגים נוספים שצולמו עם משקפת סגורה: ראשי ממשלת ישראל אריאל שרון ובנימין נתניהו, הרמטכ"ל גבי אשכנזי, נשיא ארצות הברית ג'ורג' ווקר בוש, וראש ממשלת נפאל ג'הלה נאת קהנאל (אנ').

קישורים חיצוניים
----------------

* המשקפת של פרץ בעיני העולם, באתר nrg‏, 26 בפברואר 2007
* מתן חצרוני, כתב חדשות 2 באינטרנט, ‏עמיר פרץ בדמות האדם הקדמון בסינמה סיטי?, באתר ‏מאקו‏, 12 בינואר 2015

הערות שוליים
------------

1. ↑  אילן שיינפלד, עמיר פרץ, בדוק שהמשקפת שלך לא סגורה שוב, באתר "מגפון", 2 בדצמבר 2012  

יעקב עמר, משקפת הפלאים של עמיר פרץ, באתר News1 מחלקה ראשונה, 9 בנובמבר 2014   

אילנה קוריאל, פרץ: ראיתי טוב ממי שעשו פוזות עם משקפת, באתר ynet, 20 במרץ 2010  

הפאדיחות של עמיר פרץ: המשקפת והנאום באנגלית, באתר יוטיוב (סרטון).  

עמיר פרץ: אני קורבן של מלחמת לבנון השנייה באתר רשת ב', 20.03.10 - 12:54  

ראש בראש: למה יחימוביץ עדיפה על פרץ?, פורסם ב-TheMarker, 13/9/11.  

אודי סגל, ‏ביבי וברק מציגים: כך פותחים משקפת, באתר ‏מאקו‏, 9 ביוני 2009
2. ↑  חדשות 2, ‏עמיר פרץ: "גם עם משקפת סגורה ראיתי את העתיד בצורה מפוכחת", באתר ‏מאקו‏, 20 במרץ 2010  

האיש שכמעט היה שם  

אתר למנויים בלבד נטע אחיטוב, השנה של עמיר פרץ: עזב את הממשלה בזמן, היה שר מצוין והפך לגיבור צוק איתן. ראיון, באתר הארץ, 25 בדצמבר 2014  

רמי שני‏, פרץ: לשחרר את מרוואן ברגותי תמורת שליט, באתר וואלה!‏, 20 במרץ 2010
3. ↑  חדשות ערוץ 2, נסראללה מסתלבט על עמיר פרץ, באתר YouTube
4. ↑  המשקפת של פרץ בעיני העולם, באתר nrg‏, 26 בפברואר 2007
5. ↑  מפליטות פה עד פריצות לאולפן: רגעים מביכים בשידור חי
6. 1 2  פראס ח'טיב, "تموز 2006 ـ 2011 | قادة الفشل", (יולי 2006–2011, "מנהיגי הכישלון"), אל-אח'באר, 12 ביולי 2011.
7. 1 2  ת"א 4384-12-13 אפרים שריר נ' טלטל ערוצי תקשוב בע"מ(הקישור אינו פעיל, 1.6.2020)
8. ↑  שי דורון, השר עמיר פרץ: "במשקפת סגורה, ראיתי את מה שאחרים לא ראו במשקפות פתוחות, חדשות ערוץ 10, 12 ביולי 2014(הקישור אינו פעיל, 1.6.2020)
9. ↑  מתן חצרוני, כתב חדשות 2 באינטרנט, ‏עמיר פרץ בדמות האדם הקדמון בסינמה סיטי?, באתר ‏מאקו‏, 12 בינואר 2015
10. ↑  רן בנימיני, הוסר ממקומו פסל של האדם הקדמון מהסינמה סיטי בי-ם, "קול ישראל", 12.01.2015.
11. ↑  תא"מ (עפולה) 28263-12-12 אפרים שריר נגד מפלגת מרץ-יחד(הקישור אינו פעיל, 1.6.2020), ניתן ב-5 בינואר 2015  
אורן פרסיקו, אמין ובלתי תלוי, באתר העין השביעית, 6 בינואר 2015
12. ↑  תא"מ (עפולה) 24962-11-14 אפרים שריר נגד נירית זרעים בע"מ], ניתן ב-4 ביולי 2016
13. ↑  רע"א 12/17 אפרים שריר נ' נירית זרעים ואחרים, ניתן ב־28 במרץ 2017
14. ↑  מערכת וואלה! חדשות‏, מה עמיר פרץ למד מאריק שרון?, באתר וואלה!‏, 27 באוקטובר 2009
15. ↑  איתמר אייכנר, אליאור לוי ומתן צורי, נתניהו באוגדת עזה: "המצב כאן בשליטה", באתר ynet, 20 באוקטובר 2015
16. ↑  פליקס פריש, זה קרה גם לו: אשכנזי צפה במשקפת סגורה, באתר nrg‏, 8 באוגוסט 2007
17. ↑  התמונה
18. ↑  אתר למנויים בלבד George W Bush in pictures, The Telegraph, 28 October 2008
19. ↑  רויטרס‏, עמיר פרץ לא לבד, באתר וואלה!‏, 03 במרץ 2011